चिरां, 25 नभेम्बर, 2020 : 14 नं चिरां दुवार बियाबनि सिंङाव थानाय बुहुर थिनियालि रायन’ जोलुर गेलेग्रा फोथाराव UPPL दोलोनि सुबुं गौमा हाबारि। बे हाबाफारियाव 14 नं चिरां दुवार बियाबनि UPPL नि बिजाथि रनजित बसुमतारि एबा बि आर फेरेंगाआ BPF नि हेंथायै अजद होनानै बुङोदि, सोलायनायनि सुबुं गौमा हाबाफारियाव फैनो नागिरनाय UPPL दोलोनि मददगिरिफोरखौ BPF दोलोनि माखासे दुथांफोरा लामायाव आरो न’ न’ थांनानै होबथाहैदों आरो उननि समाव खैफोदाव गोग्लैनो हागौ होनना सिगि सग’ खालामहैदों होनना खौरांगिरिफोरनि सिगाङाव बुङो।